recursal/SuperWikiNEXT-32B huggingface dataset:
**Cisco Packet Tracer** — Şəbəkə simulyasiya proqramı. Heç bir fiziki qurğu istifadə etmədən qarışıq sistemlərin simulyasiyasının aparıldığı proqram təminatı.

Proqram istifadəçilərə simulyasiya edilmiş komanda xətti interfeysindən istifadə edərək Cisco marşrutlaşdırıcılarının və açarlarının konfiqurasiyasını simulyasiya etməyə imkan verir. Packet Tracer istifadəçilərə simulyasiya edilmiş şəbəkə cihazlarını uyğun gördükləri kimi əlavə etmək və silmək imkanı verən sürükləyib buraxan (Drag and drop) istifadəçi interfeysindən istifadə edir. Proqram təminatı əsasən Cisco Şəbəkə Akademiyası tələbələrinə fundamental CCNA-nı öyrənməyə kömək etmək üçün tədris vasitəsi kimi diqqət mərkəzindədir. Əvvəllər CCNA Akademiyası proqramında qeydiyyatdan keçmiş tələbələr bu aləti pulsuz yükləyə və təhsil məqsədləri üçün istifadə edə bilərdilər.

Üstünlükləri
------------

Cisco Packet Tracer də, əsasən CCNA kurikulum mövzuları ilə bağlı modelləşdirmələr yer alıb. Sadə Lan dizaynı, OSPF, RİP, EIGRP və.s kimi mövzuların realizəsini aparmaq mümkündür. Proqram Windows və Linux platformalarında 6 dildə yayılır.

İstifadəsi
----------

Proqram təminatı əsasən təhsildə tətbiq olunur. Proqram vasitəsi ilə müxtəlif şəbəkə konseptləri daha rahat şəkildə mənimsənlir.

Təhsildə rolu
-------------

Packet Tracer tələbələrə mürəkkəb və böyük şəbəkələrin layihələndirilməsinə imkan verir ki, bu da məsrəflərə görə çox vaxt fiziki avadanlıqla mümkün olmur. Packet Tracer adətən NetAcad tələbələri tərəfindən istifadə olunur, çünki onlar üçün pulsuzdur. Packet Tracer həm də əlavə komponentlər, o cümlədən müəllif sistemi, şəbəkə protokolunun simulyasiyası və biliyin təkmilləşdirilməsi və qiymətləndirmə sistemi ilə təmin etməklə təhsildə faydalıdır.

Packet Tracer 6.0 - Yeniliklər
------------------------------

* IOS 15
* HWIC-2T və HWIC-8A modulları
* 3 yeni cisco routeri (Cisco 1941, Cisco 2901, Cisco 2911)
* HSRP dəstəyi
* Activity Wizard və Variable Manager improvement
* BGP konfiqurasiyaları

Həmçinin Bax
------------

* CISCO
* Wireshark
* Modelləşdirmə
* VirtualBox

İstinadlar
----------

1. ↑  Download Cisco Packet Tracer 8.1.1 & GNS3. 2022.
2. ↑  *Javid, Sheikh Raashid.* "Kompüter Şəbəkələrinin öyrənilməsində Packet Tracer-in rolu" (PDF). International Journal of Advanced Research in Computer and Communication Engineering. 3 (5). 2014 May: 6508–6511. 2020-06-10 tarixində arxivləşdirilib (PDF). İstifadə tarixi: 2023-01-06.
3. 1 2  *Dennis C. Frezzo; John T. Behrens; Robert J. Mislevy.* "Təlimatçılar İcması üçün Simulyasiyaya əsaslanan Mühit: Öyrənmə və Qiymətləndirmə üçün Dizayn Nümunələri" (PDF). 2017-08-16 tarixində arxivləşdirilib (PDF). İstifadə tarixi: 2018-08-26.
4. ↑  *Expósito, Jesús; Trujillo, Valentina; Gamess, Eric.* EIGRP-nin Tədrisi və Öyrənilməsi üçün Vizual Təhsil Alətlərindən İstifadə (PDF). Proceedings of the World Congress on Engineering and Computer Science 2010 Vol I. 2010-10-20-22. CiteSeerX 10.1.1.301.4894. ISBN 978-988-17012-0-6. İstifadə tarixi: 2018-08-27.[*ölü keçid*]

Xarici keçidlər
---------------

* Rəsmi sayt
Bu adın digər istifadə formaları üçün bax: Meydancıq.

**Meydancıq** (*türk.* Meydancık) — Qars ilinin Arpaçay ilçəsində kənd.

Tarixi
------

Kənd əhalisi Oğuzlardan olan Azərbaycanlılardır. Kənd əhalisi əsasən 1918-ci ildə Göyçə mahalındakı erməni qırğınlarından canını sağ qurtaran azərbaycanlılar Türkiyəyə keçərək Arpaçayın sahilindəki Meydancıq kəndində məskunlaşanlardır. Köç edən əhalinin bir hissəsi Qars vilayətinin müxtəlif nahiyələrinə səpələnmişlər.

Mədəniyyəti
-----------

Kənddə ibtidai məktəb fəaliyyət göstərir. İçməli su şəbəkəsi yoxdur, Sanitariya qovşağı quraşdırılımışdır. Kəndin asfalt yolu, daimi elektriki və telefon qovşağı vardır.

Coğrafiyası
-----------

Kənd Qars ilindən 45;km, Arpaçay ilindən isə 3;km məsafədədir.

İqlimi
------

Əhalisi
-------

### Tanınmışları

* Abbas Göyçə (*türk.* Abbas Gökçe; d.1927, Qars) — İstanbul Türkiyə-Azərbaycan Dərnəyinin Ağsaqqallar Şurasının sədri

### Statistika

| İllərə görə əhali sayı |
| --- |
| 2007 | 251 |
| 2000 | 239
  |
| 1997 |  ? |

İqtisadiyyatı
-------------

Kəndin iqtisadiyyatı kənd təsərrüfatı və heyvandarlığa bağlıdır.

İstinadlar
----------

1. ↑  Salman Vilayətoğlu, "Oğuz elinin müqəddəs ocağı Göyçə", Bakı, "TS", 2006. səh. 117-118.
2. ↑  *azertag.com.* "Jurnalistlər arasında "Qafqaz İslam Ordusu - 95" mövzusunda yazı müsabiqəsinin qalibləri mükafatlandırılmışlar" (az.). topnews.az. 14.09.2013 19:00. 2014-12-24 tarixində orijinalından arxivləşdirilib. İstifadə tarixi: 2014-04-22.

Xarici keçidlər
---------------

* Yerelnet
**Heydər Əliyev və Azərbaycan ədəbiyyatı** kitabı — Azərbaycan Milli Elmlər Akademiyasının Nizami adına Ədəbiyyat İnstitutunun Elmi Şurasının 10 dekabr 2008-ci il (protokol № 6) qərarı ilə nəşr edilmişdir. Azərbaycan Yazıçılar Birliyinin 75 illiyinə həsr etmişdir. Kitab İnstitutunun bir qrup alimi (Bəkir Nəbiyev, Yaşar Qarayev, Məhərrəm Qasımlı, Vilayət Quliyev) tərəfindən hazırlanmış və Dövlət Mükafatına layiq görülmüşdür.

Adının 5 bölmədə ("Heydər Əliyev haqqında etüdlər", "Heydər Əliyev və Azərbaycan folkloru", "Heydər Əliyev və klassik ədəbiyyat", "Heydər Əliyev və ədəbi proses", "Heydər Əliyev və Azərbaycançılıq") ehtiva olunduğu kitabda Ulu öndərin ölkəmizdə ədəbiyyatın inkişafına göstərdiyi diqqət və qayğı ətraflı şərh olunub. 

Kitab 2009-cu ildə "Şərq-Qərb" nəşriyyatında çap edilmişdir, 248 səhifədən + 20 səhifə şəkildən ibarətdir. Kitabda ümummilli liderin yazıçılarla müxtəlif görüşlərində çəkilmiş fotoşəkilləri də yer alıb.

İstinadlar
----------

1. ↑  ""Heydər Əliyev və Azərbaycan ədəbiyyatı" kitabı nəşr etdirilib" (az.). www.yeniazerbaycan.com. 17.10.2022.  (#archive\_missing\_date) tarixində arxivləşdirilib. İstifadə tarixi: 15 oktyabr 2022.

Xarici keçidlər
---------------

* Heydər Əliyev və Azərbaycan ədəbiyyatı. Onlayn oxu.
Bankomat

|  |
| --- |
| Seriyanın bir hissəsi: |
| Avtomatlaşdırma |
|  |
| Ümumilikdə avtomatlaşdırma |
| 
* Bankçılıq
* Bina
	+ Ev
* Yol
* Laboratoriya
* Kitabxana
* Yayım
* Miks
* Hovuz təmizləyicisi
* Pop musiqi
* Əsaslandırma
* Yarı avtomatlaşdırma
* Telefon
	+ Zəng
	+ Kommumator
* Bankomat
* Avtomobil
* Satış maşını

 |
| Robototexnika və robotlar |
| 
* Ev
	+ Tozsoran
		- Roomba
	+ Otbiçən maşın
* İdarə olunan avtomobil
* Sənaye
	+ Rəsm
* ODD

 |
| 
Avtomatlaşdırmanın təsiri |
| 
* Manumation
* OOL
	+ Qərəz
* Sürücüsüz avtomobillər
* Texnoloji işsizlik
	+ İşsizliyin artması
	+ İşdən sonrakı cəmiyyət
* Təhlükə

 |
| 
Sərgilər və mükafatlar |
| 
* ASP-DAC
* DAC
* DATE
* IEEE Robototexnika və Avtomatlaşdırma Mükafatı
* ICCAD

 |
| * b
* m
* r
 |

**ATM** və ya **Bankomat** (*ing.* Automated Teller Machine) — ən asan anlamda müştərilərin bankın xidmətlərindən istifadə zamanı insansız çalışan elektromexanik vasitədir. Bankomat bank kartlarından istifadə edərək kart hesabından nağd pul vəsaitləri çıxarmağa, hesab barədə məlumat almağa, kommunal və digər xidmətlərin haqqını ödəmək üçün nağdsız hesablaşmalar aparmağa imkan verən aparatdır. Maşınlar, əsasən plastik kartlar və istifadəçi kodları (PİN) vasitəsilə işlədilir. Ekrana istifadəçini yönləndirməyə yarayan bir menyu gəlir. İstifadəçilər ATM xidmətlərindən özlərinə lazım olan mesaj və variantlar vasitəsilə faydalanırlar.

İlk maşınlar sadəcə müəyyən miqdarda pul götürmək üçün istifadə olunurdusa indi daha da inkişaf edən texnologiya dövründə maşınların təqdim etdiyi xidmətlər daha da artmışdır. Son illərdə hesaba pul köçürmə, hesab durumları haqqında məlumat alma, maaş alma, daimi ödemələri aparma, hesabdan hesaba pul köçürmə, və s. əməliyyatlar aparılır.

Çox şöbəli böyük banklar şöbələr üçün lazımlı bina və heyət xərclərini azaltmaq məqsədilə ATM-lərə maraq göstərirsə, daha kiçik bankların əksəriyyəti isə bazar paylarını, dolayısıyla gəlirlərini artırmaq üçün eyni xidməti göstərmək yolunu seçmişlər. Sonda hər iki qrup öz bank fəaliyyətlərində xərclərini azaltmaq və bazar paylarını artırmaq üçün ATM-lərə yönəltmişdir.

İstinadlar
----------

1. ↑  DÖVLƏT MALİYYƏSİ TERMİNLƏRİ LÜĞƏTİ, Dr.İ.Əhmədov, K.Aslanlı, Ş.Əhmədov, Bakı – 2008
**Maktutor riyaziyyat tarixi arxivi** (*ing.*  MacTutor History of Mathematics archive) — bir çox riyaziyyatçının tərcümeyi-halı, eləcə də riyaziyyat tarixinə dair məlumatların yer aldığı veb-sayt. Arxiv Şotlandiyanın Sent-Endryus Universitetinin saytında yerləşir və Con O'Konnor və Edmund Robertson tərəfindən dəstəklənir.

Riyaziyyatçıların tərcümeyi-halı, məlumat bazası əlifba sırası və xronoloji göstəricilər üzrə axtarış aparmağa imkan verir. 1997-ci ilin mart ayına olan məlumat bazasında 1162 tərcümeyi-hal və 626 portret var idi. Xronoloji göstərici 29 qrupa (2003-cü ilə görə) bölünüb və Misir papirusu Ahmesdən tutmuş 1940-cı ildən sonra doğulmuş və yaşayan riyaziyyatçılara, o cümlədən 76 qadın riyaziyyatçıya qədər olan zaman intervalını əhatə edir. Hər bir məqalədə (mümkün qədər) doğum və ölüm tarixləri, portret, ətraflı tərcümeyi-halı və əsas nailiyyətləri daxil olmaqla şəxs haqqında əsas məlumatlar var. Tərcümeyi-hal olan səhifələrdə demək olar ki, heç bir qrafik yoxdur.

Riyaziyyatın tarixinə dair məlumatlar müxtəlif mədəniyyətlərdə riyaziyyatın tarixini və riyaziyyatın müxtəlif sahələrinin tarixini özündə cəmləşdirən ayrıca indeksdə (Tarix Mövzuları İndeksi) yerləşdirilir. 2003-cü ildə Babildə, Misirdə, Yunanıstanda, Hindistanda, Ərəb dünyasında, Amerikada, Şotlandiyada riyaziyyat tarixinə, həmçinin İnk və Mayya riyaziyyatına dair bölmələr təqdim edilmişdir. Riyaziyyatın müxtəlif sahələri arasında cəbr, analiz, həndəsə və topologiya, ədədlər və ədədlər nəzəriyyəsi, riyazi fizika, riyazi astronomiya, riyazi təhsil və onların alt bölmələrini təqdim edilmişdir. Bundan əlavə, riyaziyyat tarixinə dair esse elmi tədqiqatlarla bağlı siyasi məsələlər və konfliktləri araşdırır.

İstinadlar
----------

1. 1 2 3  *Barnabas Hughes.* "St. Andrews History of Mathematics Archive". Mathematical Association of America. 2013-09-16 tarixində arxivləşdirilib. İstifadə tarixi: 2016-10-03.
2. 1 2 3  *L.D. Steele.* "MacTutor History of Mathematics Archive". The Manitoba Library Association. 2013-09-16 tarixində arxivləşdirilib. İstifadə tarixi: 2016-10-03.

Xarici keçidlər
---------------

* "The MacTutor History of Mathematics archive". University of St. Andrews. 2013-09-16 tarixində arxivləşdirilib. İstifadə tarixi: 2013-08-20.
**Urud körpüsü** — Zəngəzur mahalının Qarakilsə (02.03.1940-cı ildən - Sisian) rayonunun Urud (03.07.1968-ci ildən - Vorotan) kəndində, Bazarçay çayı üzərində birtağlı körpüdür.

Haqqında
--------

Körpü Bədir və Qala qayalarının arasında iki iri daşın üzərində 1855-ci ildə bölgənin müsəlman bəyləri tərəfindən inşa edilmişdir. 15-20 addım uzunluğunda olan bu körpü Urud azərbaycanlı kəndini onun tarlaları, bağları ilə birləşdirir, mahalın Şam, Dərəbas, İrmis, Bəhrülü, İlizin və s. azərbaycanlı kəndlərinə gediş-gəlişi təmin edirdi. Körpünün tikintisində çay daşları, əhəng, yumurta sarısından və s. təbii tikinti materiallarından istifadə olunmuşdur. Qədimdən Türk-Oğuz boylarının yurdu olan Urud kəndində 1988-ci ilə qədər ancaq Azərbaycan türkləri yaşamışlar. Kəndə ilk ermənilər Qərbi Azərbaycan türklərinin 1988-ci il deportasiyasından sonra köçmüşlər.

İstinadlar
----------

1. ↑  *Əziz Ələkbərli.* Qərbi Azərbaycan abidələri (Azərbaycan). səh. 210. 2023-07-02 tarixində arxivləşdirilib. İstifadə tarixi: 2023-05-23.

Xarici keçidlər
---------------

* Qerbi Azerbaycan-biblioqrafiya
Fərdi Qurbanov - Azərbaycanlı ağırlıq qaldıran, pauerlifter. Dəfələrlə Azərbaycan çempionu; Yeniyetmələrdə Avropa və Dünya çempionu, rekordçusu və laureatı.

Həyatı
------

Fərdi İbrahim oğlu Qurbanov 8 iyul 1998-ci ildə Bakı şəhərində anadan olub. Əslən isə Şuşa şəhərindəndir.

2004-2015-ci illərdə Bakı şəhəri 245 saylı tam orta məktəbdə təhsil alıb. 2017-2018-ci illərdə Fövqəladə Hallar Nazirliyinin Mülki müdafiə qoşunlarında xidmət edib. Hərbi xidmətdə olduğu zaman Azərbaycan Silahlı Qüvvələrinin yaranmasının 100 illiyi münasibətilə Fəxri Fərmanla təltif olunub.

2020-ci ildə Ukraynanın Xarkov şəhərində Polis Akademiyasına daxil olub, ali təhsili davam edir. 

Subaydır. Hazırda Bakıda yasayır.

Fəaliyyəti
----------

İdmanin pauerliftinq (*ing.* powerlifting) növü ilə məşğul olur. Bu növdə həm ölkədaxili yarışlarda, həm də beynəlxalq turnirlərdə bir sıra uğurlara imza atıb.

2013-cü ildə pauerliftinq idman növünün IPA versiyası üzrə Azərbaycanda keçirilən Avropa Çempionatında (AÇ) yerdən qaldırmada (*ing.* deadlift) Dünya rekordunu yeniləyərək qızıl medala sahib olub.

2014-cü ildə pauerliftinqin bu dəfə "Glossbrenner (WPC)" versiyası üzrə Azərbaycanda keçirilən AÇ-də (*ing.* squat) Avropa rekordunu yeniləyərək birinci yerə layiq görülmüşdür.

2019-cu ildə pauerliftinqin WRPF versiyası üzrə Rusiyada keçirilən Dünya Çempionatında (DÇ) gümüş medal qazanıb.

2021-ci ildə yenə eyni versiya üzrə Rusiyada keçirilən DÇ-də 82,5 kg çəki dərəcəsində Dünya Çempionu adını qazanmışdır.

Həmçinin bax
------------

İstinadlar
----------

1. ↑  "Pauerliftinq üzrə dünya çempionatında Azərbaycan idmançıları uğurla çıxış ediblər". 2021-12-21 tarixində arxivləşdirilib. İstifadə tarixi: 2022-07-03.
2. ↑  "Pauerliftinq millimiz Moskvadakı dünya çempionatında medal qoymadı - FOTO". 2023-07-20 tarixində arxivləşdirilib. İstifadə tarixi: 2022-07-03.
3. ↑  Pauerliftinqçilərimiz dünya çempionu oldu[*ölü keçid*]
4. ↑  "Azerbaijani powerlifters win 12 world gold medals". 2022-07-03 tarixində arxivləşdirilib. İstifadə tarixi: 2022-07-03.
5. ↑  "Azərbaycanın 12 pauerliftinqçisi dünya çempionu olub". 2022-08-27 tarixində arxivləşdirilib. İstifadə tarixi: 2022-07-03.

Xarici keçidlər
---------------

* ŞUŞALI İDMANÇIMIZ DÜNYA ÇEMPİONU OLDU-FOTO,VİDEO
**Karin Ageman** ( Karin Charlotta Ageman , née **Pettersson** 1899–1950 ) İsveçli dizayner və reklam rəssamı, həm də müəllim idi.
Kitab tərtibatçısı, afişa və divar kağızı dizayneri kimi tanınırdı.

Haqqında
--------

2 iyul 1899-cu ildə Stokholmda Hərbi Dəniz Qüvvələrinin kapitanı Anders Qustav Petersson və həyat yoldaşı Frida Şarlotta, nəvə Malmqvist ailəsində anadan olub. Anası və bacıları ilə birlikdə Ageman soyadını götürüb.

Məktəb təhsilini uğurla başa vurduqdan sonra Karin Stokholmdakı Konstfak məktəbində rəssamlıq təhsili alıb. Aldığı təqaüd sayəsində Paris (1926) və İtaliya (1927) təhsili ilə bağlı tez-tez səfərə gedirdi və bir müddət Almaniyada yaşadı. 1928-ci ildən 1936-cı ilə qədər reklam sahəsində ixtisaslaşmış Sveriges Litografiska və Esselte (indiki Esselte) şirkətlərində çalışmışdır. 
1928-1929-cu illərdə cildçi Frans Bek ilə işləmiş, fizika və kimya üzrə Nobel mükafatı üçün diplomların hazırlanmasında iştirak etmişdir.
Karin Agemanın yaratdığı iki kitabın üz qabığı İsveç Milli Muzeyinin kolleksiyasındadır. 1936-cı ildə Stokholmdakı Galerie Modern sərgisində Karin Agemanın yaratdığı afişalar xüsusilə "Svensk Frukt"u ilə diqqəti cəlb etdi. Elə həmin il o,həm İsveç Sosial Demokrat partiyası,həm də Mötədil Koalisiya partiyası üçün seçki posterləri hazırladığı bir studiya açdı. 1937-ci ildə Paris Ümumdünya Sərgisində iştirak etdikdən sonra, 1939-cu ildə Nyu-York Ümumdünya Sərgisi üçün İsveç eksponatlarının kataloqunu işləyib hazırladı. 1940-cı ildə isveçli dizayner və reklam rəssamı Karl Virin ilə birlikdə kitab nəşr etdi. 1944-cü ildə Ageman Levande veggar AB tərəfindən təşkil edilən sərgidə çiçəklər və meyvələrdən ibarət kompozisiyanın dizaynını təqdim etmişdir. Karin Ageman 1945-ci ildən Konstfak kollecində Dizayn fakültəsini oxumuş, müəllimlik fəaliyyəti ilə məşğul olmuşdur.
1941-ci ildə Karin Ageman Stokholm Reklam Assosiasiyasının üzvü oldu.
20 mart 1950-ci ildə Stokholmda vəfat etdi və Norra qəbiristanlığında dəfn olunub.

İstinadlar
----------

1. 1 2  Karin Charlotta Ageman 1899-07-02 — 1950-03-20 Tecknare, formgivare.
2. ↑  "Register of Artists and Calligraphers" (PDF). Nobel Prize. 2021-10-06 tarixində arxivləşdirilib (PDF). İstifadə tarixi: 22 January 2021.

Xarici keçidlər
---------------

  

* Karin Charlotta Ageman
* Karin Ageman
* Ageman, Karin (1899—1950)
**Məhəmməd Mövsüməli oğlu Hidəci** (1853, Hidəc, Zəncan ostanı – 1928, Tehran) — Azərbaycan şairi.

Həyatı
------

Məhəmməd Hidəci 1853-cü ildə Zəncanın ostanının Tüdəc (indi Hidəc adında tanınır) kəndinda anadan olmuş, ilk təhsilini kənd məktəbində almışdır. 1879–1887-ci illərdə Qəzvində və Tehranda oxumuş, sonra müctəhid adını almaq üçün Nəcəf şəhərində təhsilini davam etdirmişdir. 1892-ci ildə təhsilini bitirib vətənə qayıdan Hidəci Tehrana köçmüş və ömrünün axırına kimi mədrəsədə müəllimlik etmişdir. Məhəmmad Hidəci 1928-ci ildə Tehranda vəfat etmişdir.

Yaradıcılığı
------------

Hidəci üç dildə — azərbaycanca, farsca və ərəbcə əsərlər yazmışdır. Onun "Külliyyatt-divani-Hidəci" kitabı Zəncan şəhərində, sonralar isə şeirlər külliyyatı Təbrizdə üç dəfə çap olunmuşdur.

Mənbə
-----

* Cənubi Azərbaycan ədəbiyyatı antologiyası. I cild. 1981

İstinadlar
----------

1. ↑  *Tərtib edəni: Zaman Əsgərli.* "XIX əsr Azərbaycan şeiri antologiyası" (PDF). Milli Kitabxana (az.). "Şərq-Qərb". 2005. 2016-03-05 tarixində arxivləşdirilib (PDF). İstifadə tarixi: 2016-08-13.

Xarici keçidlər
---------------


Vikimənbədə ***Müəllif:Məhəmməd Hidəci*** ilə əlaqəli məlumatlar var.
**Maneki-neko muzeyi** (招き猫ミュージアム, *Maneki-neko Myuciamu*?) – Yaponiyanın Ayçi prefekturasının Seto şəhərində yerləşən muzey. Maneki-nekolara həsr olunmuş ən böyük muzeydir.

Tarixi
------

Muzeyin əsası 2000-ci ildə Yaponiya Maneki-neko Klubu tərəfindən Qunma prefekturasının Tsumaqoy qəsəbəsində qoyulmuşdur. Muzey 2004-cü ilə qədər burada fəaliyyət göstərdikdən sonra 2005-ci ilin martında indiki yerinə – Ayçi prefekturasının Seto şəhərinə köçürülmüşdür.

Xüsusiyyətlər
-------------

Muzey kolleksiyasının böyük hissəsini Hiroşi Bando və Çihiro Arakava tərəfindən toplanılmış minlərlə maneki-neko təşkil edir. Muzeyin kolleksiyasına tarixi maneki-nekolar ilə yanaşı oyuncaq kimi istifadə olunmuş və ya məbədlərdən götürülmüş maneki-nekolar daxildir. Burada həmçinin başqa oyuncaqlar da sərgilənir, daimi və xüsusi sərgilər təşkil olunur. Muzeyin birinci mərtəbəsində yerləşən "Məkan 29"-da müasir maneki-neko sənətçilərinin işləri sərgilənir. Yaradıcılıq guşəsində ziyarətçilər öz maneki-nekolarını hazırlaya bilərlər.

Muzey binası Qərb üslubunda olub Tayşo dövrünün memarlığını əks etdirir. Bina yerli sənətçi Yasumaro Ozava tərəfindən hazırlanmış pişik dekorasiyaları ilə bəzədilmişdir. Muzeyin hədiyyə mağazasında maneki-neko mövzusunda olan hədiyyələr, fiqurlar, boşqablar, rəsmlər, fincanlar, dəsmallar, çayniklər və s. satılır. Muzeyin kafesində pişik formasında olan çayniklərdən içki servis edilir.

İstinadlar
----------

1. 1 2 3  "招き猫ミュージアムの沿革". Muzeyin rəsmi saytı (yaponca). 14 avqust 2023 tarixində arxivləşdirilib. İstifadə tarixi: 14 avqust 2023.
2. 1 2  "スペース29（ふく）／カフェ". Muzeyin rəsmi saytı (yaponca). 14 avqust 2023 tarixində arxivləşdirilib. İstifadə tarixi: 14 avqust 2023.
3. ↑  "染付体験". Muzeyin rəsmi saytı (yaponca). 14 avqust 2023 tarixində arxivləşdirilib. İstifadə tarixi: 14 avqust 2023.
4. ↑  "ミュージアムショップ". Muzeyin rəsmi saytı (yaponca). 14 avqust 2023 tarixində arxivləşdirilib. İstifadə tarixi: 14 avqust 2023.

Xarici keçidlər
---------------

* luckycat.ne.jp — Maneki-neko muzeyinin rəsmi saytı
**Roza (Rozaliya) İsmayıl qızı Cəlilova** (17 may 1929, Quba) — rəqqasə, xoreoqraf-baletmeyster, Azərbaycan Respublikasının xalq artisti (2007).

Həyat və yaradıcılığı
---------------------

Roza Cəlilova 17 may 1929-cu ildə Qubada anadan olmuşdur. 1947-ci ildə Bakı Xoreoqrafiya məktəbini bitirib. İki il M. F. Axundov adına Opera və Balet Teatrının balet truppasında çalışıb. 1949-cu ildə M. Maqomaev adına Azərbaycan Dövlət Filarmoniyasının Mahnı və Rəqs Ansamblına keçib. 1965-ci ilə qədər ansamblın rəqs qrupunda solist kimi fəaliyyətini davam etdirib, 1965-1975-ci illərdə isə qrupa rəhbərlik edib.

Rəqqasə uzun illər xoreoqraf kimi də fəaliyyət göstəmişdir. O, 1989-cu ildə yaratdığı "Gülüstan" Mahnı və Rəqs Ansamblı ilə populyarlaşaraq xarici ölkələrdən ardıcıl dəvətlər almağa başlamışdır.

Onun repertuarında Azərbaycanın milli rəqsləri ilə bərabər bərabər ərəb, fars, hind və bir sıra başqa xalqların rəqsləri də böyük yer tutur. O, səhnə fəaliyyətinin 30 ildən artıq dövrü ərzində Kanadada, Çexoslovakiyada, Efiopiyada, Çində, ABŞ-də, Türkiyədə, İraqda, Mərakeşdə qastrol səfərlərində olmuşdur. Müxtəlif illərdə Naxçıvan, Şamaxı, Cəbrayıl, Saatlı, Lənkəran rayonlarının folklor rəqs kollektivlərinin yaradıcısı olmuşdur.

Ümumdünya festivallarının və Beynəlxalq müsabiqələrin laureatı olan Roza Cəlilova "Gülüstan" ansamblı ilə bərabər Bakı Dövlət Universiteti nəzdində olan "Sevinc" rəqs ansamblına da rəhbərlik etmişdir.

Hal-hazırda pedaqoji fəaliyyətə keçərək Azərbaycan Milli Konservatoriyasının nəzdindəki Gimnaziyada fəaliyyət göstərir.

2019-cu ildə Roza Cəlilovanın 90 illik yubileyi qeyd olunmuşdur.

Mükafatları
-----------

* "Azərbaycan SSR əməkdar artisti" fəxri adı — 21 fevral 1959
* "Şərəf nişanı" ordeni — 9 iyun 1959
* Azərbaycan Respublikası Prezidentinin fərdi təqaüdü — 11 iyun 2002
* "Azərbaycan Respublikasının xalq artisti" fəxri adı — 17 sentyabr 2007
* "Şöhrət" ordeni — 16 may 2019

İstinadlar
----------

1. ↑  "Rəqs bağçamızın qızılgülü". 2021-01-21 tarixində arxivləşdirilib. İstifadə tarixi: 2020-07-12.
2. ↑  *CBC TV.* "Rəqqasə Roza Cəlilovanın 90 illiyi qeyd olunub" (az.). Youtube.com. 18.05.2019. İstifadə tarixi: 2019-05-18.

Mənbə
-----

* Cəlilova, R. Hər bir xalqın ən qiymətli mirasi onun milli dəyərləridir: Milli rəqslərimiz təkrarolunmazdır, özundə qədim və zəngin tarixi daşıyır: [Xalq artisti, rəqqasə Roza Cəlilovayla müsahibə] /müsahibəni apardı Pünhan //Üç nöqtə.- 2015.- 16 iyul. — S.13.
* Arxivləşdirilib 2021-01-17 at the Wayback Machine
* 
* 
*
**Milli Nevrologiya və Neyrocərrahiyyə Xəstəxanası** — Londonun Kraliça Meydanı ərazisində yerləşən nevroloji xəstəxana. UCLH (*ing.* University College London Hospitals NHS Foundation Trust) hissələrindən biridir. İngiltərədə sırf sinir sistemi xəstəliklərinin müalicəsinə həsr olunmuş ilk xəstəxanadır. O, London Universitet Kolleci (UCL) ilə sıx bağlıdır və eyni sahənin UCL Nevrologiya İnstitutu ilə müştərək nevrologiya tədqiqatları üçün əsas mərkəzdir.

Tarixi
------

Xəstəxana 1859-cu ildə İohanna Çandler tərəfindən Kraliça Meydanında **İflic və Epileptiklər üçün Milli Xəstəxana** olaraq təsis edilmişdir. Xəstəxana 1880-ci illərin əvvəllərində tamamilə yenidən quruldu: Şərq Qanadı 1881-ci ildə Şahzadə Yelena tərəfindən, Qərb Qanadı isə 1885-ci ildə VII Eduard tərəfindən yenidən açıldı. 1904-cü ildə o, **İflic və Epilepsiya Xəstələrinə Yardım və Müalicə Milli Xəstəxanası** adlandırıldı.

Xidmət
------

Xəstəxanada 244 stasionar çarpayı və doqquz əməliyyat otağı (iki angioqrafiya əməliyyat otağı daxil olmaqla) mövcuddur.

İstinadlar
----------

1. ↑  "Britain's best hospitals: A patients' guide". The Independent. 20 March 2008. 18 June 2022 tarixində arxivləşdirilib. İstifadə tarixi: 18 November 2012.
2. 1 2  "National Hospital for Neurology and Neurosurgery". Lost Hospitals of London. 21 January 2022 tarixində arxivləşdirilib. İstifadə tarixi: 27 June 2018.
3. ↑  "The National Hospital for Neurology and Neurosurgery, London". National Archives. 12 April 2023 tarixində arxivləşdirilib. İstifadə tarixi: 29 September 2019.

|  |  |
| --- | --- |
|  Bu şablona bax   Normativ yoxlama | ISNI: 0000 0004 0612 2631 · LCCN: nb2005016865 · VIAF: 133945982 · WorldCat VIAF: 133945982 |
**Soylan körpüsü** — Dərələyəz mahalının Paşalı (19.04.1991-ci ildən — Vayk) rayonunda, 

Soylan (19.04.1991-ci ildən — Vayk) kəndindən 1 km aralıda, Arpa çayı üstündə körpü.

Haqqında
--------

Uzunluğu 30 metrə çatan körpünün sağ tərəfi Arpa çayının səthindən 32 metr yüksəklikdə olan sıldırım qayanın üstündə, sol tərəfi isə çayın sol sahilində çay səviyyəsindən 12 m yüksəklikdəki sıldırım qayanın üstündə 13,5×4,5 m ölçüdə daş hörgünün üzərində qərar tutmuşdur. Körpünün XVII yüzilin əvvəllərində çayın bu sahilindən o sahilinə ordu keçirmək üçün azəri türkləri tərəfindən inşa edildiyi ehtimal olunur. Körpünün sağ sahilindən baxanda orta sütunun təqribən 8–9 metrliyində ərəb əlifbası ilə yazılmış kitabə mövcud olmuşdur. Soylan kəndi qədimdən Türk-Oğuz boylarının anayurdu olmuş, kəndə ilk ermənilər buradakı Azərbaycan türklərinin 1905–1906-cı il soyqırımından sonra köçürülüb gətirilmişlər.

İstinadlar
----------

1. ↑  *Ələkbərli Ə.* Qədim Türk-Oğuz yurdu – "Ermənistan". Bakı: "Sabah" nəşriyyatı. 1994.
2. ↑  *Əziz Ələkbərli.* Qərbi Azərbaycan abidələri (Azərbaycan). səh. 188. 2023-07-02 tarixində arxivləşdirilib. İstifadə tarixi: 2023-05-26.
3. ↑  *Bayramov İ.* Qərbi Azərbaycan: Tarixi həqiqətlər və ya Ermənistanın etnik təmizləmə siyasəti. Bakı. 2011.

Xarici keçidlər
---------------

* Qerbi Azerbaycan-biblioqrafiya
**Elpida Karamandi** (mak. Елпида Ставре Караманди, *rum.* Elpida Stavre Karamandi) — Arumın əsilli makedon partizanı, Yuqoslaviya Xalq Qurtuluş Müharibəsi iştirakçısı, Yuqoslaviyanın Xalq Qəhrəmanı.

Bioqrafiya
----------

1920-ci il yanvarın 1-də Florinada anadan olub. Kiçik yaşlarında anası ilə birlikdə Bitolaya köçür və orada orta məktəbi bitirir. Məktəbdə oxuyarkən siyasi fəaliyyətlə məşğul olur, ədəbi dərnəyin üzvü kimi fəaliyyət göstərir. O, təbliğat vərəqələri paylayır, tez-tez "Zbor" Yuqoslaviya Xalq Hərəkatı ilə münaqişəyə girir. O, Bitola gəncləri arasında ən məşhur siyasi fəallardan biri hesab olunurdu.

1938-ci ildə Karamandi Belqrada oxumağa gedir, sinif yoldaşları ilə birlikdə inqilabi hərəkata qoşulur. 1939-cu ildə Yuqoslaviya Kommunist Gəncləri İttifaqına qəbul olunub.

Partizan hərəkatı
-----------------

Almanların Yuqoslaviyaya hücumundan sonra partizan sıralarına qoşulur, 1941-ci ilin iyununda Yuqoslaviya Kommunistlər İttifaqına qəbul edilir. O, partiyanın tapşırıqlarını yerinə yetirən partizan qruplarına rəhbərlik edən Bitolanın partizan gizli dəstəsinin lideri olur. Bolqarıstan polisi tezliklə Elpidanı həbs edir, lakin uğursuz sorğu-suallardan sonra Elpidanı buraxırlar. Bununla belə onu izləməyə davam edirlər.

Karamandi qeyri leqal fəaliyyətə keçməyə məcbur oldu ki, bu da onun imkanlarını məhdudlaşdırır. 1942-ci ilin yanvarında Kommunist Gənclər İttifaqının Makedoniya rayon komitəsinə daxil olur. Aprel ayında Bitola partizan dəstəsi "Pelister"ə qoşulur.

Əsirlik və işgəncə
------------------

3 may 1942-ci ildə Bolqarıstan ordusu və polis bölmələri tərəfindən mühasirəyə alınır. Mübarizə zamanı Elpida əlamətdar şücaət göstərmiş, bolqar ordusunun bir neçə əsgər və zabitini məhv etmiş, lakin pulemyotçu tərəfindən ağır yaralanmış və əsir düşmüşdür. Çoxsaylı yaralar və döyülmələr nəticəsində o, döyüş yoldaşlarına xəyanət etmədən dünyasını dəyişib.

O, ölümündən sonra 11 oktyabr 1951-ci ildə Yuqoslaviyanın Xalq Qəhrəmanı adına layiq görülüb.

Mənbə
-----

* Cyber Macedonia: Elpida Karamandi  (ing.)
* Narodni heroji Jugoslavije  (xorv.)
* Битола турист инфо  (maked.)

İstinadlar
----------

1. ↑  Загинати во Народноослободителната и Антифашистичка војна на Македонија од 1941 до 1945 година, стр 1 Arxivləşdirilib 2013-12-25 at the Wayback Machine  (maked.)
2. ↑  "Колектив, Значајни личности за Битола, НУУБ „Св. Климент Охридски", Битоля, 2007, стр.88". 2016-03-06 tarixində arxivləşdirilib. İstifadə tarixi: 2017-10-29.
**Abbas bəy Sultanov** (1895, Qubadlı, Zəngəzur qəzası – 1938, Bakı) — həkim, ictimai xadim.

Həyatı
------

Abbas bəy Ağalar bəy oğlu 1895-ci ildə Zəngəzur qəzasının Qubadlı kəndində anadan olmuşdu. 8 yaşından 11 yaşına kimi Qubadlı kənd məktəbində oxumuşdu. Sonra Qori şəhər gimnaziyasına qəbul olmuşdu. 1915-ci ildə gimnaziyanı bitirmişdi. Elə həmin ildə Kiyev Universitetinin tibb fakültəsinə daxil olmuşdu. Unıversitetdə oxuduğu dövrdə siyasi dərnəklərdə iştirak etmişdi. 1917-ci ildə təhsil ocağını yarımçıq qoyub Zəngəzura qayıtmışdı. Feldşerlik vəsiqəsi olduğundan Gorusda qəza idarəsinin tibb şöbəsində işə başlamışdı. Sovet dövründə, 1921-ci ildən 1923-cü ilədək Qubadlı Qəza Firqə Komitəsinin məsul katibi işləmişdi. Sonra Xalq Maarif komissarlığında baş ictimai tərbiyə idarəsinin müdiri vəzifəsində çalışmışdı. Oradan də Ali Siyasi Maarif İdarəsinin müdiri vəzifəsinə dəyişmişdi. 1930-cu ildə Qubadlı Rayon Partiya Komitəsinin birinci katibi olmuşdu.1931–1932-ci illərdə Qaradonlu (indiki İmişli) Rayon Partiya Komitəsinin birinci katibi, sonra uzun müddət Gəncədə Zaqafqaziya Elmi-Tədqiqat Pambıqçılıq İnstitutunun direktoru işləmişdi.

Mənbə
-----

* Ənvər Çingizoğlu. Hüseynqulu sultanın törəmələri. "Soy" dərgisi, 8 (28), 2009, səh.

Həmçinin bax
------------

* Sultanovlar (II)

İstinadlar
----------



1. ↑  "Arxivlənmiş surət". 2021-04-13 tarixində arxivləşdirilib. İstifadə tarixi: 2018-03-30.
**Mertim və ya Mersin Ticarət Mərkəzi** — Türkiyənin Mersin şəhərində ən hündür binadır. İstanbuldakı İş Bankası qülləsinin tamamlanmasına qədər 1987 və 2000-ci illər arasında Türkiyənin ən yüksən binası idi. Həmçinin Türkiyənin ən hündür otel binasıdır.

Tarixi
------

Türkiyənin ən böyük dəniz limanı olan və Şimali Kipr Türk Respublikası ilə beynəlxalq ticarətin əsas limanı olan Mersin Limanı sərbəst ticarət limanı elan edildi, eyni zamanda Mertim Qülləsinin də daxil olduğu şəhərdə ticarət və ticarətdə istifadə ediləcək bir sıra binalar inşa edildi.

Konstruksiya
------------

Kompleksin memarı binanı 1985-ci ildə dizayn edən Cengiz Bektaş idi. Qüllə 1980-ci illərin ikinci yarısında Üstay Korporasiyası tərəfindən inşa edilmişdir. Qüllə 1987-ci ildə tamamlandı və bütün kompleks 1993-cü ildə istefaya verildi. 1993-cü ildə açıldıqdan dərhal sonra binanın bir hissəsi 1990-cı illərdə Mersin Universiteti tərəfindən bir neçə il istifadə edildi.

Bina
----

Kompleksə 1100 mağazadan ibarət ticarət mərkəzi və məşhur şəhər kimi tanınan 52 mərtəbəli göydələn daxildir. Binanın ümumi hündürlüyü 176.8 metrdir (580 fut) və binanın 1990-cı illərin əvvəllərinə görə Sinqapur və Frankfurt arasındakı ən yüksək göydələn olduğu iddia edilir. Binanın 16 mərtəbəsi otel kimi istifadə olunur, qalan hissəsi isə ofislər üçün ayrılmışdır. Hazırda otel Taksim Beynəlxalq Otellər Qrupu tərəfindən idarə olunur.

İstinadlar
----------

1. ↑  "Official page of Cengiz Bektaş". cengizbektas.com. 17 yanvar 2008 tarixində arxivləşdirilib.
2. ↑  "Official page of Üstay". ustay.com. 23 fevral 2008 tarixində arxivləşdirilib.
3. ↑  "Mersin Metropol". ustay.com. 17 iyul 2011 tarixində arxivləşdirilib.
4. ↑  "Page of Taksim International". taksimotelcilik.com.tr. 9 aprel 2009 tarixində arxivləşdirilib.
**Süleyman Zeynalov** (*azərb.* Zeynalov Süleyman Ağaverdi oğlu;‎ 1953, Bakı) — Azərbaycan Respublikasının əməkdar artisti

Həyatı
------

1953-cü ildə müəllim ailəsində dünyaya anadan olmuşdur. 1974-cü ildən professional səhnəyə qədəm qoymuşdur. Orta təhsilini Yasamal rayonu 161 nömrəli məktəbdə almışdır. Asəf Zeynallı adına Musiqi Texnikumunda, daha sonra isə M. Əliyev adına Dövlət İncəsənət İnstitutunda (indiki ADMİU) təhsil almışdır.

Fəaliyyəti
----------

### Musiqi fəaliyyəti

1974-cü ildən professional səhnəyə qədəm qoymuşdur. Orta məktəbdə təhsil aldığı illərdən elə səhnədə ilk çıxışları ilə diqqət çəkə bilmişdi. Görkəmli bəstəkar, Əməkdar incəsənət xadimi Əfsər Cavanşirovun "Bənövşə" xorundan başlayan musiqi ifasına başlamışdır. Amaliya Pənahova, Flora Kərimova, Firuzə İbadova ilə birgə çıxışlar edib. 1977-ci ildən Azərbaycan Dövlət Filarmoniyasının kapella xorunda çalışan müğənni daha sonra "Azkonsert"in solisti kimi fəaliyyətini davam etdirib, burada 40 ilə yaxın çalışıb. Şövkət Ələkbərova, İslam Rzayev, Mirzə Babayev, Elmira Rəhimova kimi sənətkarlarla uzun müddət bir yerdə çalışıb. Təranə" gənclik ansamblına da solisti olub. Əməkdar incəsənət xadimi Gülarə Əliyevaın əhbərlik etdiyi "Dan ulduzu" instrumental ansamblında işləmişdir. 50-dən artıq ifası "qızıl fond"da qorunur.

### Film və tamaşalarda iştirakı

Mirzə İbrahimovun "Kəndçi qızı" əsərinin tamaşasında Xalq artisti Sevda İbrahimovanın, İlyas Əfəndiyevin "Büllur sarayda" tamaşasında Oqtay Kazıminin bəstəsi olan mahnılar da ifasında səslənib. Xalq artisti Şəfiqə Axundovanın "Gəlin qayası" operasında balaca çoban, rejissor Ceyhun Mirzəyevin lentə aldığı "Fəryad" filmində oynadığı Şarl Aznaur içik planlı obrazını yaratmışdır.

### Haqqında yazılanlar

Xalq artisti Tofiq Quliyev 1990-cı ildə "Bakı" qəzetində müğənni haqqında "Ürəkdən gələn səs" adlı məqalə dərc etdirib. Böyük bəstəkar məqalədə yazırdı: 

|  |  |  |
| --- | --- | --- |
| "| "Şövkət Ələkbərova, Gülağa Məmmədov sənəti heç vaxt ölməyəcək və əbədi yaşayacaq, çünki bu sənətin gənc və istedadlı Süleyman Zeynalov kimi davamçıları var". | "|

Təltifləri
----------

* Azərbaycan mədəniyyətinin və musiqi təhsilinin inkişafındakı xidmətlərinə görə Azərbaycan Respublikasının Prezidenti İlham Əliyevin sərəncamı ilə "Əməkdar artist" fəxri adına layiq görülüb.

İstinadlar
----------

1. ↑  "Əməkdar artist xəstəxanaya yerləşdirildi — VİDEO". 2023-04-17 tarixində arxivləşdirilib. İstifadə tarixi: 2023-04-13.
2. ↑  "Süleyman Zeynalov: "Mən vətənimə bağlı müğənniyəm"". 2023-04-13 tarixində arxivləşdirilib. İstifadə tarixi: 2023-04-13.
3. ↑  "Sənət, sevgi və ümid…". 2023-04-17 tarixində arxivləşdirilib. İstifadə tarixi: 2023-04-13.
4. ↑  "Azərbaycan Respublikasının mədəniyyət xadimlərinə fəxri adların verilməsi haqqında". 2023-04-13 tarixində arxivləşdirilib. İstifadə tarixi: 2023-04-13.

Xarici keçidlər
---------------

* Əməkdar artist Süleyman Zeynalov qonağımızdır
* Səninlə olsam — Süleyman Zeynalov
**Ümid məktəbi**— Şamaxı şəhərində XX əsrə aid məktəb

Haqqında
--------

1908-ci ilin yayında Mirzə Ələkbər Sabir Şamaxıdakı karvansaraların birinin iki otağını xalçaçı dostu Hacı Ağaəlinin köməyi ilə təmir etdirib, sentyabr ayında Hacıbala Zamanov adlı bir nəfər həmyerlisi ilə bərabər «Ümid" məktəbini açıb. 

1908-ci ildə Sabir pedaqoji fəaliyyətə icazə alır və Şamaxıda "Ümid" məktəbini açır. Amma, hücumlara məruz qalaraq, məktəbi bağlamağa və 1910-cu ildə Bakıya köçməyə məcbur olur. O, burada qəzetlərdə korrektor, Balaxanı məktəbində müəllim işləyir

Müəllimləri
-----------

* Hacıbala Zamanov "lisani-rus müəllimi" (Rus dili müəllimi)

Məzunları
---------

* Hacıbaba Nəzərli

Həmçinin bax
------------

* Məclis (məktəb)
* Məktəbi-tərbiyə

İstinadlar
----------

1. ↑  "Arxivlənmiş surət". 2018-06-09 tarixində arxivləşdirilib. İstifadə tarixi: 2018-06-12.
2. ↑
3. ↑  "Arxivlənmiş surət". 2017-04-08 tarixində arxivləşdirilib. İstifadə tarixi: 2018-06-12.

Xarici keçidlər
---------------
**Ponti Pilat** (*lat.* Pontius Pilatus) — Yəhudi əyalətinin V prefekti, Suvarilər rəisi. İosiv Flaviy və Taçit onu prokurator adlandırsalar da 1961 ci ildə aşkar edilmiş, Pilatın yaşıdı olan Kesari yazısında göstərilir ki, 6-41 ci illərdə o, prefekt vəzifəsini daşımışdır.

Əhdi-Cədidə görə sinedrionun (dini şuranın) başçısı Kaiafanın təkidinə baxmayaraq, Ponti Pilat məhkəmədə İsaya ölüm hökmü verməkdən üç dəfə çəkinmişdir.

Pilatın həyat yoldaşı Klavdiya Prokula İsanın yuxusunda ona əzab verdiyini söyləyərək onu öldürməməyi ərindən israrla xahiş edir.Buna görə də bəzi xristian təriqətlərində onun adı - Klavdiya Prokula əziz tutulur. 

> 
> 
> ***"Onlar bağırırdılar: Onu çarmıxa! Çarmıxa! O, üçüncü dəfə onlara dedi: O nə bəd iş görmüşdür? mən Onu öldürmək üçün heç bir səbəb görmürəm ki, Onu cəzalandırım, buraxacağam. Lakin onlar gurultu ilə bağırırdılar ki, o, çarmıxa çəkilsin; və rahibin çığırtıları da onlara qatışmışdır. Və Pilat onların təkidi ilə qatili zindandan buraxmağı, İsanı isə onların ixtiyarına verməyi qərara alır".***
> 
> 
> — Lukanın İncili

. 

Pilatın əllərini yuması, Gebhard Fuqel, 1903
Lukanın İncilinin rəvayətinə görə, Pilat bu zaman onun töküləcək qanda günahı olmadığına işarə olaraq, qədim yəhudi ənənəsinə uyğun şəkildə "xalq qarşısında su götürüb əllərini yuyur" (***"əllərimi yuyuram"*** (ivr. ‏Netilat Jadajim ‏‎)) kəlməsi buradan əmələ gəlmişdir).

Ponti Pilat xristianlıq simvolu kimi İsa, Məryəmdən sonra xatırlanan üç addan biridir. 

İsa Pilatın hüzurunda, Mixay Munkaçi, 1881
Məhz Ponti Pilat adına istinad olunaraq İsa tarixdə bir faktiki şəxs kimi təsdiqlənmişdir.

 Pilat qamçılanmış İsanı Yerusəlim əhlinə göstərərək:-"*lat.* Esse Homo", sağ tərəfdə Pilatın kədərli qadını - Klavdiya Prokula, Antonio Sizeri, 1860-1880
Kesari lövhəsi:  

…S TIBERIÉUM

…*PON*]TIUS PILATUS
..*PRAEF*]ECTUS IUDA[*EA*]E
..́.
*azərb.* Ponti Pilat yəhudi prefekti, Tiberinin təmsilçisi‎]]
Pilatın sonrakı həyatı haqqına çoxlu ziddiyyətli məlumatlar mövcuddur. IV əsrdə yaşamış Yevseviyə görə o, Qaliyaya Vyennə göndərilmiş, orada da özünə qəsd edərək ölmüşdür. Digər apokrif yazıda göstərilir ki, onun cəsədi Tiber çayına atılmış, lakin bu hal çay sularında coşqunluq yaratdığından cəsəd çıxarılaraq Vyennə aparılaraq Rona çayı sularında batırılmış, hadisə təzədən təkrarlandığından cəsəd çıxardılaraq Alp göllərinin birində batırılmışdır. Digər bir məlumata əsasən o, Neron tərəfindən qətlə yetirilmişdir. Vyenndəki piramidal sütunlu ippadrom, uzun müddət "Pilatın məzarı" kimi tanınmışdır.

1. ↑  .
**Plasebo** **effekti** – psixoloji təsir nəticəsində fizioloji dəyişmənin müsbət müalicəvi effekti.

Boş dərmanların (plasebonun) müalicəvi effektini biz ənənəvi olaraq özünütəlqinlə izah edirik: hər üçüncü pasientə yüngülləşmə gətirir. Miçiqan Universitetinin alimləri doktor Con-Kar Zubietanın rəhbərliyi ilə aydınlaşdı ki, bu belə deyil. Journal of Hevroscience onların tədqiqatlarının nəticələrini dərc etdi.

Aşkar olunmuşdur ki, plasebonun müsbət təsirinin gözlənilməsi kimyəvi mexanizm yaradır: beynimiz endorfin (ağrını yatıran və sakitləşdirici effekt daşıyan təbii birləşmə) istehsal etməyə başlayır.

Nəticədə ağrı həqiqətən də azalır. İndi alimlər öyrənməyə çalışırlar ki, niyə plaseboya hamıda eyni reaksiya olmur?(z.c)

Plasebo effekti yaratmış hadisələr:

Hadisə № 1

Maşınqayırma fabrikində bir fəhlə öz yoldaşı ilə zarafat etmək üçün dəmir disklərinin birini rezin disklə əvəz edir, lakin onun dəmirdən seçilməməsi üçün onu həmin rəngdə rəngləyir. Lakin, zarafatın sonu dostunun ölümü ilə bitir. Belə ki, iş zamanı rezin disk sürüşür və fəhlənin başına dəyir. Fəhlə elə bilir ki, disk həqiqətən də dəmirdəndir və onun ürəyi bu qorxudan dayanır. Ən qəribəsi odur ki, həqiqətən də fəhlənin başında qalan iz dəmir diskdən zədələnmiş formada idi. Fəhləni öldürən disk özü olmamışdı, bu haqda fikri olmuşdu.

Hadisə № 2

Orta əsrlərdə, fərqli düşünən insanlara qarşı inkvizisiya tətbiq olunurdu. Bu qrupa aid insanlar o qədər çox olurdu ki, onların hamsını edam etməyə zaman olmurdu. Bunun üçün belə bir üsuldan istifadə edirdilər: əslində tərkibi təbaşir tozundan olan məhlulu dustaqlara içirdirdilər və bunun zəhər olduğunu söyləyirdilər. Həqiqətən də insanlar tezliklə ölürdülər. Sonrakı tədqiqatlar göstərir ki, həqiqətən də onların orqanizmində zəhərləyici maddə aşkar edilmişdir. Yəni mədəaltı vəzi özü lazımı zəhəri hazırlamışdı.

Hadisə № 3

Pis sonluqlu hadisələrdən keçək müsbət sonluqlu hekayələrə.

Almaniyada vərəm dispanserində belə bir şayiə yayılmağa başlandı ki, bir qrup alim vərəmi sağaldan mövcüzə dərman hazırlayıblar. Bir müddət dərmanın üstünlükləri haqqıda danışıldı. Daha sonra xəstələrə bildirildi ki, bu həblər klinika tərəfindən alınıb. Həbləri qəbul edən xəstələrin 90% sağalmağa başladı. Əslində isə heç bir möcüzəli həb icad edilməmişdi–onlar adi aspirin idi. Demək ki, onları sağaldan həb deyil, həbə olan inanc idi.

Hadisə № 4

ABŞ, 50-ci illər. Belə bir eksperiment haqqında şayiələr yayılmağa başlandı. 100 nəfərdən ibarət iki qrup yaşlı insan toplanıldı. Bir qrupa deyildi ki, onlara xüsusi həblər veriləcək, bu həb sizdə yüksək əhvali-ruhiyyə yaradacaq, enerjinizi artıracaq. Digər qrupa deyildi ki, sizə bir həb veriləcək, o, sizə yuxu gətirəcək, əsəbləriniz sakitləşəcək, halsızlıq yaradacaq.

Təxmin etdiyiniz kimi hər iki qrupa eyni həblər verilmişdi, lakin bu həblər fərqli reaksiyalar yaratdı. İşin sirri budur ki, insanlara öncədən baş verəcək hadisələrin proyektini təlqin edirlər və insanlar da buna uyğun reaksiyalar yaradır. Düzdür, elə qrup insanlar var ki, buna tabe olmur.
**Mirzə Mirzəyev** və ya **Şürbi** (*Mirzə Cəlil oğlu Mirzəyev*; 1874, Naxçıvan – 1915, Rəşt) — ziyalı, maarif və teatr xadimi, şair

Həyatı
------

Mirzə Cəlil oğlu Mirzəyev 12 fevral 1874-cü ildə Naxçıvan şəhərində anadan olub.

### Təhsili

1888-92-ci illərdə İrəvan Müəllimlər Seminarasiyasında təhsil alıb. Şərur-Dərələyəz qəzasındakı Aralıq ibtidai məktəbində pedaqoji fəaliyyətə başlayıb. 1894-cü ildə Cəlil Məmmədquluzadənin müdiri olduğu Nehrəm məktəbində işləyib. Daha sonra isə Naxçıvan şəhər ibtidai məktəbində davam etdirmişdir. Ordubad qəzasının Vənənd kənd ibtidai məktəbinin 1903-1908 və Naxçıvan şəhər rus-tatar məktəbinin 1909-1913-cü illərdə müdirləri olmuşdur. "Kollec registratoru" rütbəsi almışdır.

Fəaliyyəti
----------

### Teatr fəaliyyəti

Cəlil Məmmədquluzadənin təşviqi ilə teatr hərəkatına qoşulmuş, Naxçıvan teatrında qadın rollarını oynamış,ədəbi-maarif tədbirlərinin təşkilində fəal iştirak etmişdir.

### İctimai fəaliyyəti

Açıqfikirliliyinə, milli mənafeyi və maarifçiliyi üstün tutmasına, xurafata və fanatizmə qarşı çıxdığı üçün, "siyasi bədgümanlıq" doğurmasına görə Naxçıvan mühitindən uzaqlaşdırmaq məqsədilə Şahbuz ibtidai məktəbinə gəndərilmiş,lakin şərab içməsi bəhanə gətirilərək,şübhəli şəxs kimi 3 aydan sonras vəzifəsindən geri çağırılmışdır. Aşqabad, yaxud Bakı məktəblərində münasib iş tapmaq təşəbbüslərinə də maneəçilik törədilmişdir.

Bədii yaradıcılığı
------------------

"Şürbi" təxəllüsü ilə şeir yazmışdır. Klassik üslubda qələmə aldığı qəzəllərində həyat eşqi qabarıq şəkildə ifadə olunmuşdur. Maarifçi şeirlərində "Elm və cəhalət", "Səhranişin və ayı" və s.) fanatizmi, gerilik və cəhaləti tənqid etmiş, yeniliyə, elmə və maarifə çağırmışdır. "Molla Nəsrəddin"in Naxçıvan üzrə təmsilçisi kimi jurnalın abunə və satış məsələləri ilə məşğul olmuş, jurnala xəbər və məqalələr göndərmişdir. Yazıları "Şərqi-rus" qəzetində də dərc olunmuşdur. Cəlil Məmmədquluzadə "Ölülər" komediyasında Şübridən İskəndər obrazının prototiplərindən biri kimi faydalanmışdır.

Ədəbiyyat
---------

* Nəsirli M.Mirzə Cəlil Şübri, "Cəlil Məmmədquluzadənin naxçıvanlı müasirləri" kitabında,Bakı.1967
* İsa Həbibbəyli.Cəlil Məmmədquluzadə:Mühiti və müasirləri. Bakı.1997

Mənbə
-----

* Naxçıvan Ensiklopediyası. Bakı. 2002. səh. 551. ISBN 5-8066-1468-9.
**Məhəmməd bəy Behbud bəy oğlu Sarıcalı-Cavanşir** (*Məhəmməd bəy Aşiq*; 1800, Şuşa – 1861, Ordubad) — şair, Əbdüssəməd bəy Aşiqin atası.

Həyatı
------

Məhəmməd bəy Aşiq 1800-cü ildə Şuşa şəhərində dünyaya göz açmışdı. Mükəmməl mədrəsə təhsili almışdı. Dövrünün bir çox ziyalıları kimi şərq dillərini bilirdi. Məhəmməd bəy Vərəndə, Kəbirli mahallarindakı oba və kəndlərini qardaşı Böyük bəyə buraxıb Zəngilan kəndinə köçmüşdü. Onun Zəngilan həyatı keşməkeşli keçmişdi. Qayınları ilə savaşmış, məhkəməyə düşmüşdü.

Məhəmməd bəy 1861-ci ildə vəfat edib.

Məhəmməd bəy Ehsan xan Kəngərlinin qızı Sona bəyim ilə ailə qurmuşdu. Əbdüssəməd bəy, Behbud bəy, Teymur bəy adlı oğulları vardı.

İstinadlar
----------

1. ↑  Ənvər Çingizoğlu. Behbudovlar. Bakı: Mütərcim, 2008

Xarici keçidlər
---------------

|  |  |
| --- | --- |
|  | ***Şair** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |



Vikimənbədə ***Müəllif:Məhəmməd bəy Aşiq*** ilə əlaqəli məlumatlar var.
**Lurgi monastırı**(*ing.* Lurji Monastery)— Lurdzhi Manastırı (gürcü: ლურჯი მონასტერი), yəni Mavi Manastır, Gürcüstanın Tiflis şəhərinin Vere rayonunda Müqəddəs Andrey adına tikilmiş 12 -ci əsr Gürcü Ortodoks kilsəsidir. Məşhur tarixi ad lurji (mavi), şüşəli mavi plitələrlə bəzədilmiş damından gəlir.

Tarixi
------

Kilsə Tiflisin mərkəzi hissəsində, Vere parkında, Mtkvari'nin sağ sahilində, Vere çayının ağzının yanında yerləşir. Lurji Manastırının orijinal binası 1180 -ci illərdə Kraliça Tamaranın dövründə inşa edilmişdir. Bir cüt qübbəli sütun və uzanmış bir apsisi olan bir kubbəli çarpaz meydan idi. Orta əsr gürcü Asomtavruli yazısı ilə cənub timpanumundakı uzun bir yazı, sponsor olan Kartli keçmiş yepiskopu Vasili göstərir. Ağır ziyan görmüş kilsə, 17. əsrdə günbəzsiz üç koridorlu kərpic bazilika kimi yenidən inşa edilmişdir. 18 -ci əsrdə kilsə Gabashvili zadəgan ailəsinə aid idi. 1873 -cü ildə, Rusiyanın hakimiyyəti altında, kilsə Aleksandr Çijovun layihəsinə uyğun olaraq, yeni kərpic divarları və gürcü memarlıq formalarına yad olan yeni yuvarlaq günbəzin əlavə edilməsi ilə yenidən quruldu. 1898-1901 -ci illərdə Qriqori Qolitsın qubernatoru yanında Lurji monastırının cənubunda Rusiya üçün tipik olan Yeni İlahiyyatçı İohann kilsəsi inşa edildi. 
Sovet dövründə Lurji monastırının binası fabrik, anbar və nəhayət, Gürcüstan Tibb Muzeyi kimi istifadə olunurdu. 1990 -cı ildə Lurdji monastırı Gürcü Ortodoks Kilsəsinə qaytarıldı və xristianlara xidmət bərpa edildi. 1995 -ci ildə köhnə günbəzin yerinə ənənəvi gürcü dizaynına daha çox uyğun olan yeni bir konik konstruksiya qoyuldu. XII əsrə aid orijinal binadan yalnız böyük oyma pəncərələri, cənub divarının alt yarısı və qərb və şimal fasadlarının bir neçə daş sırası olan apsis qalmışdır 
.

İstinadlar
----------

1. 1 2  "Blue Monastery". Government of Tbilisi. 28 November 2021 tarixində arxivləşdirilib. İstifadə tarixi: 16 June 2015.
2. 1 2 3  *Tumanishvili, Dimitri; Vacheishvili, Nikoloz; Shavishvili, Maka; Chkhaidze, Mamuka.* Monuments of Georgia's Cultural Heritage (PDF). National Agency for Cultural Heritage Preservation of Georgia. 2010. 23–25. ISBN 978-9941-0-2725-3. 2016-03-05 tarixində orijinalından (PDF) arxivləşdirilib. İstifadə tarixi: 2021-10-13.

Xarici keçidlər
---------------
**Salavat Muxtar oğlu Qaysin** (başq. Ғайсин Салауат Мөхтәр улы, *rus.* Гайсин Салават Мухтарович; 24 fevral 1940, Rəsul, Başqırd MSSR – 5 yanvar 2023) — Rusiya təsərrüfat xadimi, 1992–2011-ci illərdə Başinformsvyaz ASC-nin baş direktoru. 12-ci çağırış Başqırdıstan MSSR Ali Şurasının üzvü, 3 və 4-cü çağırış Başqırdıstan Respublikası Qurultayının deputatı.

Həyatı
------

Salavat Qaysin 1958-ci ildən 1959-cu ilədək Uçalı şəhərində tikinti trestinin daşyonan-dülgər kimi işləmişdir.

1964-cü ildə Novosibirsk Elektrotexnika Rabitə İnstitutunun telefon və teleqraf rabitəsi ixtisasınl bitirmişdir.

1965–1975-ci illərdə baş mühəndis, sonra isə Beloretsk istismar və texniki rabitə qovşağının rəhbəri olmuşdur.

1976-cı ildən BMSSR Texniki İstehsal Rabitəsi İdarəsinin (TİRİ) rəhbər müavini vəzifəsinə keçir və 1987-ci ilin noyabr ayında yekdilliklə müəssisə rəhbəri seçilir. 1992-ci ildə BMSSR TİRİ Başinformsvyaz ASC-yə çevrilməsindən sonra Salavat Qaysin 2011-ci ilə qədər şirkətə rəhbərlik edərək baş direktor vəzifəsində işləyirdi.

1990–1995-ci illərdə BMSSR Ali Şurasının deputatı olmuşdur, Başqırdıstan parlamentinin Nümayəndələr Palatasının deputatı seçilmişdir, Başqırdıstan Respublikası Hökumətinin üzvü olmuşdur.

Rusiya Təbiət Elmləri Akademiyasının fəxri akademiki, Başqırd Dövlət Universitetinin fəxri akademiki, Telekommunikasiya Keyfiyyəti Akademiyasının həqiqi üzvü, Ufa FK-nın fəxri prezidenti.

2011–2014-cü illərdə "Başinformsvyaz" ASC-nin İdarə Heyətinin sədri, "Rostelekom" ASC prezidentinin müşaviri olmuşdur.

Ailəlidir, bir oğlu var.

Mükafatları
-----------

* Salavat Yulaevin "Şərəf nişanı"
* "Şanlı əməyə görə" medalı
* Başqırdıstan Respublikasının əməkdar rabitəçisi, "Rabitə ustası"
* SSRİ-nin fəxri radioçusu, Rusiya Federasiyasının əməkdar rabitəçisi
* Başqırd Dövlət Universitetinin fəxri doktoru, Beynəlxalq Rabitə Keyfiyyəti Akademiyasının və Beynəlxalq Patronaj Akademiyasının həqiqi üzvü.

Nəşrləri
--------

* Başqırdıstanın rabitə tarixinin xülasəsi" (Ufa, 1987)
* "Başqırdıstanda telekommunikasiya: teleqrafdan İnternetə" (Ufa, 2001).
* "Sözə sadiqlik" (Ufa, 2005)
* "Etiraf" (Ufa, 2006).

İstinadlar
----------

1. ↑  "ИА Башинформ". 2020-06-03 tarixində orijinalından arxivləşdirilib. İstifadə tarixi: 2020-06-03.
2. ↑  "ОАО «Башинформсвязь»". 2018-06-18 tarixində orijinalından arxivləşdirilib. İstifadə tarixi: 2020-06-03.
3. ↑  "Гайсин Салават Мухтарович". 2020-02-29 tarixində orijinalından arxivləşdirilib. İstifadə tarixi: 2020-06-03.
4. ↑  "сайт ГС Башкортостана". 2016-01-26 tarixində orijinalından arxivləşdirilib. İstifadə tarixi: 2020-06-03.

Xarici keçidlər
---------------